II 



Kr. 60.00; da forrige Aar sluttede med et reelt Underskud paa ca. 

 Kr. 415. 00 udviste Regnskabet en smuk Fremgang. Der gaves De- 

 charge. Paa Forslag af Formanden genvalgtes Revisoren, For- 

 pagter A. Valentiner. 



Formanden gik derpaa over til Dagsordenens Punkt 3. Valg 

 af 3 Bestyrelsesmedlemmer i Stedet for O. Helm s, A. Chri- 

 stiani og E. Lehn Schiøler, som efter Tur skulde fra- 

 træde, samt Punkt 4. Meddelelse fra Bestyrelsen og udtalte, 

 at man inden for Bestyrelsen følte, at denne ej burde blive siddende 

 alt for længe; Bestyrelsens Medlemmer havde været glade over det 

 Arbejde, de havde været i Stand til at udrette for Foreningen, men 

 var ikke blinde for, at andre muligt vilde kunne gøre det bedre og 

 vilde derfor finde det heldigt, at der kom friske Kræfter til. De 

 tre afgaaende Bestyrelsesmedlemmer agtede ikke at gøre Strike, men 

 var villlige til at modtage Genvalg paa et Aar, om ønsket, men 

 Taleren vilde lægge Medlemmerne paa Sinde at finde andre, som 

 fremtidig kunde tage Arbejdet op. 



Paa Forslag af Krabbe genvalgtes enstemmigt de afgaaende Be- 

 styrelsesmedlemmer, hvorpaa Formanden meddelte, at Bestyrelsen 

 vilde finde det heldigt, om Redaktøren ikke var Medlem af denne, 

 men valgtes af den, saaledes at en tilfældig Generalforsamlingsmajo- 

 ritet, der muligt styrtede Bestyrelsen, ikke samtidig kunde styrte 

 Redaktøren ; et saadant pludseligt Redaktørskifte vilde utvivlsomt være 

 uheldigt for Foreningen. Det vedtoges at overlade til Bestyrelsen at 

 modtage Redaktørens eventuelle Begæring om Udtrædelse af Besty- 

 relsen, samt at søge et nyt Medlem i hans Sted. Punkt 5. Be- 

 handling af mulig indkomne Forslag fra Medlemmer udgik 

 af Dagsordenen, da ingen saadanne Forslag var indkomne. General- 

 forsamlingen hævedes derpaa. 



Efter Generalforsamlingen afholdtes Auktion over de i Aarets 

 Løb til Foreningen indsendte Bøger, samt over nogle meget smukke 

 Fotografier efter Goulds »Birds of Australia«, som var tagne af Assi- 

 stent Chr. S. Petersen og skænkede til Foreningen. Overlæge O. Helms 

 aflagde derefter nedenstaaende Beretning om Foreningens Deltagelse 

 i den 5. internationale ornithologiske Kongres i Berlin. A. C. 



BERETNING OM DEN INTERNATIONALE ORNITHOLOGISKE KONGRES 

 I BERLIN FRA 30. MAJ TIL 4. JUNI 1910. 



Den Ornithologiske Kongres var den 5te i Rækken af disse Kon- 

 gresser, og stod sikkert i ingen Henseende tilbage for sine Forgæn- 

 gere. For straks at sige det, var Kongressen yderst vel forberedt 

 i enhver Henseende; alt var lagt godt til Rette, der var en Fylde 

 af interessante Foredrag, afvekslende med Udflugter og Festligheder, 

 saa at man kunde sige, der var noget for enhver Smag; og som 

 Deltagere var mødt en Skare Ornithologer fra alle Lande, og der- 

 iblandt talrige af de bedste og mest kendte Navne. 



